b'\n_START_ARTICLE_\nKristiina Pohjonen\n_START_SECTION_\nPerhe\n_START_PARAGRAPH_\nLiisa Laitela oli naimisissa nuoruuden rakastettunsa Ismo Laitelan kanssa. Pari perusti perheen ja sai kaksi lasta, jotka nimettiin Kalleksi ja Miiaksi. My\xc3\xb6hemmin Miian pohtiessa abortin tekemist\xc3\xa4 k\xc3\xa4vi ilmi, ett\xc3\xa4 my\xc3\xb6s Kristiinalle oli ennen Miian ja Kallen syntym\xc3\xa4\xc3\xa4 tehty abortti, johon Ismo oli h\xc3\xa4net painostanut. Perhe eli onnellista el\xc3\xa4m\xc3\xa4\xc3\xa4, kunnes Ismon v\xc3\xa4kivaltaisuus ja Liisan sy\xc3\xb6p\xc3\xa4 ilmaantuivat kuvioihin. Liisa ei koskaan selvinnyt sy\xc3\xb6v\xc3\xa4st\xc3\xa4 ja monia vuosia h\xc3\xa4nen uskottiin kuolleen. Todellisuudessa Liisa selvisi sy\xc3\xb6v\xc3\xa4st\xc3\xa4 ja lavasti kuolemansa, koska ei halunnut palata takaisin v\xc3\xa4kivaltaisen miehens\xc3\xa4 luokse. Liisan l\xc3\xa4\xc3\xa4k\xc3\xa4ri Heikki Pohjonen v\xc3\xa4\xc3\xa4rensi kuolintodistuksen ja hankki Liisalle uuden identiteetin. He meniv\xc3\xa4t naimisiin ja Liisasta tuli Kristiina Pohjonen.  Heikki ja Kristiina saivat tytt\xc3\xa4ren nimelt\xc3\xa4 Sanni Pohjonen.\n_START_SECTION_\nValekuolema\n_START_PARAGRAPH_\nKristiina Pohjonen on Ismo Laitelan entinen vaimo sek\xc3\xa4 Kalle Laitelan ja edesmenneen Miia Laitelan \xc3\xa4iti, jonka luultiin kuolleen jo vuosikymmeni\xc3\xa4 sitten sy\xc3\xb6p\xc3\xa4\xc3\xa4n. H\xc3\xa4n ei p\xc3\xa4\xc3\xa4st\xc3\xa4nyt Ismoa kuolinvuoteelle, mutta l\xc3\xa4\xc3\xa4k\xc3\xa4ri nimelt\xc3\xa4 Heikki Pohjonen pelasti Liisan hengen ja Liisa rakastui Heikkiin. Kuolinajaksi hautakiveen merkittiin 2. huhtikuuta 1988. Kun Laitelan perhe suri kuolleeksi luultua Liisaa, t\xc3\xa4m\xc3\xa4 meni toisaalla naimisiin Heikin kanssa ja he saivat tytt\xc3\xa4ren, Sanni Taalasmaan ja erosivat pari vuotta ennen Liisan paluuta Pihlajakadulle. Kerran Liisa meni sattumalta Kallen vastaanotolle ja kertoi j\xc3\xa4rkyttyneelle Kallelle totuuden. Syksyll\xc3\xa4 2013 my\xc3\xb6s Ismolle selvisi Liisan olevan edelleen elossa ja k\xc3\xa4ytt\xc3\xa4v\xc3\xa4n nykyisin nime\xc3\xa4 Kristiina Pohjonen.\n_START_SECTION_\nSalaisuus paljastuu\n_START_PARAGRAPH_\nIsmon sairastuttua sy\xc3\xb6p\xc3\xa4\xc3\xa4n palasi Kristiina takaisin Pihlajakadulle tukemaan poikaansa Kallea. Ulkomailla asuessaan Kalle oli saanut selville \xc3\xa4itins\xc3\xa4 el\xc3\xa4v\xc3\xa4n, mutta he olivat sopineet salaavansa asian Ismolta. My\xc3\xb6s Sannilta pimitettiin tieto Kristiinan entisest\xc3\xa4 el\xc3\xa4m\xc3\xa4st\xc3\xa4 Liisana. Ulla Taalasmaa kohtasi Kristiinan Pihlajakadulla, tunnisti t\xc3\xa4m\xc3\xa4n Liisaksi ja py\xc3\xb6rtyi. My\xc3\xb6hemmin Ulla meni kertomaan sairaalassa sy\xc3\xb6p\xc3\xa4hoidoista toipuvalle Ismolle saaneensa viestin rajan takaa Ismon kuolleelta Liisa-vaimolta. Kristiina meni itse katsomaan Ismoa sairaalaan, jolloin Ismo her\xc3\xa4si ja n\xc3\xa4ki kuolleeksi luulemansa Liisa-vaimon. Totuus paljastui Ismolle, kun h\xc3\xa4n oli toipunut sy\xc3\xb6v\xc3\xa4st\xc3\xa4. Ismo marssi Kristiinan ja Sannin kotiin ja kertoi Sannille t\xc3\xa4m\xc3\xa4n \xc3\xa4idin entisest\xc3\xa4 el\xc3\xa4m\xc3\xa4st\xc3\xa4. Ismo ja Sanni vaativat selityksen kaikkeen. Sanni, joka suuttui \xc3\xa4idilleen, muutti Ismon ja Kallen luokse Pihlajakadulle. My\xc3\xb6hemmin monien mutkien kautta koko perhe sai sovittua riitansa ja muutti Ismon asuntoon ollakseen perhe.\n_START_SECTION_\nUusi alku\n_START_PARAGRAPH_\nKristiina ja Ismo alkoivat tapailla toisiaan Ismon sy\xc3\xb6p\xc3\xa4hoitojen j\xc3\xa4lkeen, mutta Ismo tapaili my\xc3\xb6s samaan aikaan Helena Kuulaa. Naiset suuttuivat Ismolle, mutta lopulta Ismo valitsi Kristiinan. Kristiinan piti muuttaa Ismolle v\xc3\xa4liaikaisesti, mutta Ismo sabotoi t\xc3\xa4m\xc3\xa4n asuntokaupat ja voitti naisen puolelleen. He l\xc3\xa4mmitteliv\xc3\xa4t vanhaa suhdettaan ja Kristiina sai my\xc3\xb6s lapsenlapsen, Ilja Pohjosen (nyk. Taalasmaa), jonka \xc3\xa4iti Sanni on. Vaikka Ismo ei olekaan Iljan biologinen isois\xc3\xa4, Sanni on antanut Ismolle luvan olla Iljalle isois\xc3\xa4._NEWLINE_Tammikuussa 2016  Sannille ja Kristiinalle tuli riita, jonka seurauksena Sanni t\xc3\xb6n\xc3\xa4isi Kristiinaa ja Kristiina l\xc3\xb6i p\xc3\xa4\xc3\xa4ns\xc3\xa4. T\xc3\xa4m\xc3\xa4n seurauksena Kristiina menetti muistinsa ja eli aikaa, jolloin oli Liisa Laitela. H\xc3\xa4n ei muistanut Sannia ja Iljaa ja luulee Miian olevan elossa. Kalle ja Ismo on pimittiv\xc3\xa4t Miian kuolemaa aika pitk\xc3\xa4\xc3\xa4n. Kalle ehdottikin, ett\xc3\xa4 Kristiina viet\xc3\xa4isiin mielisairaalaan, mutta t\xc3\xa4h\xc3\xa4n ei Ismo suostunut. Helmikuun 23. p\xc3\xa4iv\xc3\xa4n\xc3\xa4 vuonna 2016 muistinsa menett\xc3\xa4nyt Kristiina uskoi n\xc3\xa4kev\xc3\xa4ns\xc3\xa4 Miian kauppakeskuksessa, mist\xc3\xa4 kuultuaan Kalle j\xc3\xa4rjesti Kristiinalle jo mielisairaalapaikan. Kun Ismo ja Kalle tulivat kotiin, Kristiina ilmoitti, ett\xc3\xa4 h\xc3\xa4nell\xc3\xa4 on yll\xc3\xa4tys Ismolle ja Kallelle. Ismo uteli yll\xc3\xa4tyksest\xc3\xa4, johon Kristiina vastasi: "Miia tietenkin". Samalla Miian n\xc3\xa4k\xc3\xb6inen henkil\xc3\xb6 k\xc3\xa4veli keitti\xc3\xb6st\xc3\xa4 perheen luokse. T\xc3\xa4st\xc3\xa4 Ismo ja Kalle yll\xc3\xa4ttyiv\xc3\xa4t toden teolla ja Ismo py\xc3\xb6rtyi. "Miia" paljastui kuitenkin Kirsi Huoviseksi, joka on vaatekaupassa t\xc3\xb6iss\xc3\xa4. Kalle pyysi Kirsi\xc3\xa4 muuttamaan pois Helsingist\xc3\xa4 maksamalla muuton kustannukset. Kirsi muutti Italiaan ja valehteli Kristiinalle, ett\xc3\xa4 Miia olisi saanut ty\xc3\xb6tarjouksen sielt\xc3\xa4. H\xc3\xa4n siis esitti Kristiinalle koko ajan olevansa Miia. My\xc3\xb6hemmin Kristiina tuli viel\xc3\xa4 raskaaksi Ismolle._NEWLINE_Sanni joutui esitt\xc3\xa4m\xc3\xa4\xc3\xa4n Ismon sukulaistytt\xc3\xb6\xc3\xa4 pitk\xc3\xa4\xc3\xa4n Kristiinalle. Kristiina my\xc3\xb6s pyysi Sannia ja Iljaa muttamaan pois Laiteloilta ja niin Sanni muutti aluksi veljens\xc3\xa4 Kallen luo ja sen j\xc3\xa4lkeen Taalasmaille. Lopulta h\xc3\xa4n ei jaksanut sit\xc3\xa4, ett\xc3\xa4 Kristiina ei muista h\xc3\xa4nt\xc3\xa4. Huhtikuun 2016 lopulla esitetyss\xc3\xa4 jaksossa h\xc3\xa4n meni kertomaan Kristiinalle itse, ett\xc3\xa4 on t\xc3\xa4m\xc3\xa4n tyt\xc3\xa4r. Kristiina ei uskonut, joten Sanni vei Kristiinan Miian haudalle ja paljasti, ett\xc3\xa4 Miia kuoli aivokasvaimeen monia vuosia sitten. Hautausmaalla Kristiina yht\xc3\xa4kki\xc3\xa4 tunsi jotain mahassaan ja vaikeroi. Sanni h\xc3\xa4lytti ambulanssin paikalle ja my\xc3\xb6hemmin sairaalassa selvisi, ett\xc3\xa4 Kristiina sai keskenmenon j\xc3\xa4rkyttyess\xc3\xa4\xc3\xa4n Sannin uutisista hautausmaalla. Pian sairaalasta kotiin p\xc3\xa4\xc3\xa4sty\xc3\xa4\xc3\xa4n Kristiina muisti kaiken ja ollessaan Kallen kanssa Laiteloilla he kuulivat, kun k\xc3\xa4yt\xc3\xa4v\xc3\xa4ss\xc3\xa4 Ismo huusi Sannille ja syytti t\xc3\xa4t\xc3\xa4 Kristiinan keskenmenosta. Kristiina tuli ulos asunnostaan ja k\xc3\xa4ski Ismon j\xc3\xa4tt\xc3\xa4\xc3\xa4 tytt\xc3\xa4rens\xc3\xa4 rauhaan. Siin\xc3\xa4 hetkess\xc3\xa4 Kristiinan muisti palautui takaisin._NEWLINE_My\xc3\xb6hemmin Kristiinalla oli salasuhde Aki Nikkisen kanssa, joka kuitenkin p\xc3\xa4\xc3\xa4ttyi, kun Kristiina luuli Akin olevan h\xc3\xa4nen kanssaan vain \xc3\xa4rsytt\xc3\xa4\xc3\xa4kseen Ismoa. Menetetty\xc3\xa4\xc3\xa4n ty\xc3\xb6paikkansa Mariannan juonittelun seurauksena Kristiina p\xc3\xa4\xc3\xa4tti muuttaa takaisin H\xc3\xa4meenlinnaan.'